b'\n_START_ARTICLE_\nRootsi troonip\xc3\xa4rimisj\xc3\xa4rjekord\n_START_PARAGRAPH_\nRootsi troonip\xc3\xa4rimisj\xc3\xa4rjekord on troonip\xc3\xa4rimiskorra alusel koostatud j\xc3\xa4rjestatud nimekiri inimestest, kellel on teoreetiline \xc3\xb5igus Rootsi kuningriigi troonile valitseva monarhi surma v\xc3\xb5i troonist loobumise korral. Nimekiri muutub s\xc3\xbcndide ja surmade puhul Rootsi kuninglikus perekonnas. Kui troon vabaneb, on \xc3\xb5igus troonile astuda parajasti selle nimekirja eesotsas oleval isikul._NEWLINE_Praegu on troonip\xc3\xa4rimisj\xc3\xa4rjekorras esimesel kohal kroonprintsess Victoria, kes saab Rootsi kuningannaks, kui praegune kuningas Carl XVI Gustaf sureb enne teda._NEWLINE_S\xc3\xbcndimise ajal oli troonip\xc3\xa4rimisj\xc3\xa4rjekorras esimesel kohal prints Carl Philip (tollal kroonprints Carl Philip). Alates 1. jaanuarist 1980 kehtib Rootsis tagasiulatuvalt v\xc3\xb5rdne ehk absoluutne esmas\xc3\xbcnni\xc3\xb5igus (primogenituur), mis t\xc3\xa4hendab, et vanim laps, s\xc3\xb5ltumata soost, on troonip\xc3\xa4rilusj\xc3\xa4rjestuses eelispositsioonil. Sellest ajast on troonip\xc3\xa4rija kroonprintsess Victoria. Rootsi on esimene riik maailmas, mis asendas mehi eelistava troonip\xc3\xa4rimisj\xc3\xa4rjekorra sellisega, kus j\xc3\xa4reltulija sugu ei m\xc3\xb5juta tema positsiooni j\xc3\xa4rjekorras.\n_START_SECTION_\nTroonip\xc3\xa4rimisj\xc3\xa4rjekord 9. m\xc3\xa4rtsil 2018\n_START_PARAGRAPH_\nPraegune monarh: kuningas Carl XVI Gustaf_NEWLINE_1. kroonprintsess Victoria (V\xc3\xa4sterg\xc3\xb6tlandi hertsoginna, kuninga vanem t\xc3\xbctar, s\xc3\xbcndinud 1977)_NEWLINE_2. printsess Estelle (\xc3\x96sterg\xc3\xb6tlandi hertsoginna, kroonprintsess Victoria t\xc3\xbctar, s\xc3\xbcndinud 2012)_NEWLINE_3. prints Oscar (Sk\xc3\xa5ne hertsog, s\xc3\xbcndinud 2016)_NEWLINE_4. prints Carl Philip (V\xc3\xa4rmlandi hertsog, kuninga poeg, s\xc3\xbcndinud 1979)_NEWLINE_5. prints Alexander (S\xc3\xb6dermanlandi hertsog, s\xc3\xbcndinud 2016)_NEWLINE_6. prints Gabriel, Dalarna hertsog (s\xc3\xbcndinud 2017)_NEWLINE_7. printsess Madeleine (H\xc3\xa4lsinglandi ja G\xc3\xa4stiklandi hertsoginna, kuninga noorem t\xc3\xbctar, s\xc3\xbcndinud 1982)_NEWLINE_8. printsess Leonore, Gotlandi hertsog (s\xc3\xbcndinud 2014)_NEWLINE_9. prints Nicolas, \xc3\x85ngermanlandi hertsog (s\xc3\xbcndinud 2015)_NEWLINE_10. printsess Adrienne, Blekinge hertsoginna (s\xc3\xbcndinud 2018)'